50 LXXXXIII. HYPOCYRTA. 



•) CODONANTHE. 

 1 . HYPOCYRTA GRACILIS, t Tab. CCXX. 



H. glabra; ramis inordinatis a4scendentibus passim radicantibus laxis, eplder- 

 mide nitida, foliis breviter petiolatis ovatis acutis margine passim subundulato - den- 

 ticulatis, pedunculis axillaribus solitariis aut geminis, corollis subeampanulato - tubu- 

 losis, lobis rotundatis patentibus. 



Frutex tres ad quatuor pedes altus. Caulis basi lignosus, crassitie pennae olorinae aut digiti 

 minimi, teretiusculus , mox divisus in ramos plures inordinate provenientes nunc oppositos nunc 

 sparsos , obsolete tetragonos pennae anserinae aut columbinae crassitiem aequantes , flexiles , in 

 nodis , qui unum , duos ad quatuor pollices inter se distant, incrassatos, uti caulis et omnis herba 

 glaberrimos atque epidermide in adultioribus ramis testacea, in novellis ramulisque purpurascenti- 

 fusca , tandem solubili, obductos. Radices fibrosae passim e nodis caulis et ramorum, dum hi 

 terrae approximantur, prorumpunt. Folia opposita, petiolis unam ad duas lineas longis teretius- 

 culis , sub lente parce pilosis, ovata , basi nonnihil contracta et subcordata, acuta aut interdum 

 longius producta et acuminata, pollicem et sesquipollicem longa, unguem lata, margine interdum 

 undulato - subdenticulata , carnosiuscula ; saturate viridia , subtus pallidiora aut rubentia et splen- 

 dore, qualem in omni Gesnerearum familia observamus, insignia. Pedunculi unguem circiter 

 longi, teretes aut sursum incrassati, virides , pilis parvis albis adspersi. Calyx, constat laciniis 

 erectis viridibus tribus nervis percursis, paucis adspersis pilis albis; lacinia summa lineari-lanceo- 

 lata est, tres circiter lineas longa et dimidiam lata; duae intermediae lato - lanceolatae , unam 

 ad duas lineas qua in ilia longiores; duae infimae medias quasi aequantes. Corolla unguem et 

 quod excedit longa, foris alba, glabra; tubus basi postice in gibberum parvum porrectus, campanu- 

 lato-inflatus, in parte postica ventricosior , intus pallide flavicans et punctis purpurascentibus irre- 

 gulariter pictus, aut roseus ; limbus patens, lobis rotundatis, duobus posticis (labium superius 

 eiFormantibus) parum minor ibus magis surrectis. Aestivatio quincuncialis. Stamina quatuor per- 

 fecta ex imo tubo, inclusa, filamentis ibidem nonnihil dilatatis sursum filiformibus , albis, glabris, 

 per paria isogenea conniventibus , antheris subglobosis , roseis , per paria leviter connexis. An- 

 nulus hypogynus integer, flavus, carnosus, postice in squamam semiorbicularem adscendentem 

 elevatus. Ovarium sesquilineam altum , ovatum , compressivisculum , pilis tenuissimis pubescens. 

 Laminae placentae latae, carnosulae, ovulis creberrimis oblongis foetae. Dacca magnitudine Pisi, 

 globosa, sanguinea , glabra, mollis. Semina duas tertias lineae longa, fusiformia, basi acutiora , 

 quam apice. Testa laevigata , castanea , basi in cristulam orbicularem intumida, Membrana in- 

 terna pariter fusca. Nucleus conformis, albus. 



Crescit per magnam plagam Brasiliae , varus locis , inter saxa , loci's paladosis retro 

 Lagoa de Freitas^ prope Sebastianopolin , nee non in formicarum aggeribus ad arbores 

 prope Oeiras, Prov. Piauhiensis , Maragnanum, Paid et oppidum Barra do Rio Negro 

 dictum. Observala jlorens et fructifera mensibus Aovembri, Aprili et Junio.% 



